Breithiúnas na Cúirte (an Deichiú Dlísheomra) an 5 Bealtaine 2022 (iarraidh ar réamhrialú ón College van Beroep voor het bedrijfsleven - an Ísiltír) – R. en R. v Minister van Landbouw, Natuur en Voedselkwaliteit
(Cás C-189/21)1
(Tarchur chun réamhrialú – An comhbheartas talmhaíochta (CBT) – Rialachán (AE) Uimh. 1306/2013 – Iarscríbhinn II – Ceanglas reachtúil bainistithe 10 – Rialachán (AE) Uimh. 1107/2009 – An chéad abairt den chéad agus dara fomhír d’Airteagal 55 – Scéimeanna tacaíochta dírí – Rialacha comhchoiteanna – Tacaíocht a fuarthas faoi CBT a laghdú nó a eisiamh go hiomlán nó i bpáirt – Neamhchomhlíonadh na rialacha maidir le coinníollacht – Úsáid táirge cosanta plandaí nach bhfuil ceadaithe nó nach bhfuil ceadaithe a thuilleadh sa bhallstát i dtrácht agus, sa chás deireanach sin, a bhfuil an spriocdháta úsáide imithe thart)
Teanga an cháis: an Ollainnis
An chúirt a rinne an tarchur
College van Beroep voor het bedrijfsleven
Páirtithe sna príomhimeachtaí
Iarratasóir: R. en R.
Cosantóir: Minister van Landbouw, Natuur en Voedselkwaliteit
An chuid oibríochtúil
Ní mór an ceanglas reachtúil bainistithe 10, mar a leagtar amach é in Iarscríbhinn II de Rialachán (AE) Uimh. 1306/2013 ó Pharlaimint na hEorpa agus ón gComhairle an 17 Nollaig 2013 maidir leis an gcomhbheartas talmhaíochta a mhaoiniú, a bhainistiú agus faireachán a dhéanamh air agus lena n-aisghairtear Rialacháin (CEE) Uimh. 352/78, (CE) Uimh. 165/94, (CE) Uimh. 2799/98, (CE) Uimh. 814/2000, (CE) Uimh. 1290/2005 agus (CE) Uimh. 485/2008 ón gComhairle, lena ndéantar tagairt don chéad abairt den chéad agus dara fomhír d’Airteagal 55 de Rialachán (CE) Uimh. 1107/2009 ó Pharlaimint na hEorpa agus ón gComhairle an 21 Deireadh Fómhair 2009 maidir le táirgí cosanta plandaí a chur ar an margadh agus lena n-aisghairtear Treoracha 79/117/CEE agus 91/414/CEE ón gComhairle, a léirmhíniú sa chaoi go gcumhdaítear leis freisin úsáid táirge cosanta plandaí nach bhfuil ceadaithe nó nach bhfuil ceadaithe a thuilleadh sa bhallstát i dtrácht agus, sa chás deireanach sin, a bhfuil an spriocdháta úsáide imithe thart.
____________
1 IO C 228, 14.06.2021